CELEX: 32018D1471
Language: fi
Date: 2018-09-19 00:00:00
Title: Komission päätös (EU) 2018/1471, annettu 19 päivänä syyskuuta 2018, ehdotetusta kansalaisaloitteesta, jonka otsikkona on ”PETOKSILLE ja EU:N VAROJEN väärinkäytölle LOPPU valvomalla paremmin päätöksiä, täytäntöönpanoa ja seuraamuksia” (tiedoksiannettu numerolla C(2018) 6077)

2.10.2018   
               
               
                  FI
               
               
                  Euroopan unionin virallinen lehti
               
               
                  L 246/46
               
            
         KOMISSION PÄÄTÖS (EU) 2018/1471,
         annettu 19 päivänä syyskuuta 2018,
         ehdotetusta kansalaisaloitteesta, jonka otsikkona on ”PETOKSILLE ja EU:N VAROJEN väärinkäytölle LOPPU valvomalla paremmin päätöksiä, täytäntöönpanoa ja seuraamuksia”
         
            
               (tiedoksiannettu numerolla C(2018) 6077)
            
         
         (Ainoastaan englanninkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kansalaisaloitteesta 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 211/2011 (1) ja erityisesti sen 4 artiklan,
         sekä katsoo seuraavaa:
         
                     (1)
                  
                  
                     Ehdotetun kansalaisaloitteen ”PETOKSILLE ja EU:N VAROJEN väärinkäytölle LOPPU valvomalla paremmin päätöksiä, täytäntöönpanoa ja seuraamuksia” aihe liittyy seuraavaan: ”EU:n toimielimillä olisi oltava oikeus soveltaa tehostettua valvontaa (ennakkovalvonta mukaan lukien) ja tiukempia seuraamuksia niihin EU:n jäsenvaltioihin, jotka eivät ole Euroopan syyttäjänviraston jäseniä.”
                  
               
                     (2)
                  
                  
                     Ehdotetun kansalaisaloitteen tavoitteet liittyvät seuraavaan: ”EU:n varoihin kohdistuvien petosten ja EU:n varojen väärinkäytön ehkäisemiseksi ja niistä rankaisemiseksi EU:n toimielimillä olisi oltava oikeus soveltaa tehostettua valvontaa niihin EU:n jäsenvaltioihin, jotka eivät ole Euroopan syyttäjänviraston jäseniä. Tähän sisältyisi rahoitusta ja hankintoja koskevien päätösten ennakkovalvonta riskialttiilla alueilla. Ehdotamme, että tällainen syvempi valvonta kattaisi kaikkien olosuhteiden täydellisen tutkinnan sekä petollisen toiminnan ja muiden EU:n taloudellisia etuja vahingoittavien rikosten julkaisemisen.”
                  
               
                     (3)
                  
                  
                     Kansalaistoimikunta on muodostettu ja yhteyshenkilöt on nimetty asetuksen 3 artiklan 2 kohdan mukaisesti, ehdotettu kansalaisaloite ei ole selvästi oikeuden väärinkäyttöä, aiheeton tai tehty haitantekotarkoituksessa, eikä se ole selvästi Euroopan unionista tehdyn sopimuksen (SEU) 2 artiklassa esitettyjen unionin arvojen vastainen.
                  
               
                     (4)
                  
                  
                     Perussopimusten täytäntöönpanemiseksi voidaan antaa unionin säädöksiä
                     
                                 a)
                              
                              
                                 joissa määritellään Euroopan unionin toiminnasta tehdyn sopimuksen (SEUT) 177 artiklan mukaisesti rakennerahastojen tehtävät, ensisijaiset tavoitteet ja rakenteet, joihin voi sisältyä rahastojen uudelleenryhmittely;
                              
                           
                                 b)
                              
                              
                                 joissa hyväksytään monivuotinen puiteohjelma, jossa esitetään kaikki unionin toimet tutkimuksen ja teknologisen kehittämisen alalla, monivuotisen puiteohjelman kutakin toimea varten luodut erityisohjelmat ja monivuotisen puiteohjelman täytäntöönpano SEUT-sopimuksen 182 ja 183 artiklan mukaisesti;
                              
                           
                                 c)
                              
                              
                                 SEUT-sopimuksen 322 artiklan mukaisesti rahoitussäännöistä, joissa määritetään muun muassa menettelyt unionin talousarvion toteuttamiseksi;
                              
                           
                                 d)
                              
                              
                                 unionin taloudellisiin etuihin kohdistuvien petosten ehkäisemiseksi ja torjumiseksi tarkoituksena antaa tehokas ja yhtäläinen suoja jäsenvaltioissa sekä unionin toimielimissä, elimissä ja laitoksissa SEUT-sopimuksen 325 artiklan mukaisesti.
                              
                           
               
                     (5)
                  
                  
                     Kukin jäsenvaltio voi vapaaehtoisuuden pohjalta päättää, osallistuuko se tiiviimpään yhteistyöhön, kuten tiiviimpään yhteistyöhön, jolla Euroopan syyttäjänvirasto perustettiin. Sen vuoksi periaatteena on, että unionin säädöksissä, joilla perussopimuksia pannaan täytäntöön, ei tehdä eroa jäsenvaltioiden välillä pelkästään sen perusteella, osallistuvatko ne tiiviimpään yhteistyöhön vai eivät. Unionin säädösten täytäntöönpanossa voidaan kuitenkin tehdä ero jäsenvaltioiden välillä silloin, kun se on objektiivisesti perusteltua, esimerkiksi kun kaikki asiaan liittyvät seikat huomioon ottaen unionin taloudellisten etujen suojelun taso olisi eri jäsenvaltioiden välillä käytännössä erilainen.
                  
               
                     (6)
                  
                  
                     SEU-sopimuksessa vahvistetaan unionin kansalaisuuden merkitystä ja edistetään unionin demokraattista toimintaa muun muassa määräämällä, että kaikilla kansalaisilla on oikeus osallistua demokratian toteuttamiseen unionissa eurooppalaisen kansalaisaloitteen kautta.
                  
               
                     (7)
                  
                  
                     Kansalaisaloitteen tekemistä varten vaadittavien menettelyjen ja edellytysten olisi tämän vuoksi oltava selkeitä, yksinkertaisia, käyttäjäystävällisiä ja kansalaisaloitteen luonteeseen nähden oikeasuhteisia, jotta voidaan edistää kansalaisten osallistumista ja tehdä unionista helpommin lähestyttävä.
                  
               
                     (8)
                  
                  
                     Kuten asetuksen 4 artiklan 2 kohdan b alakohdassa edellytetään, ehdotettu kansalaisaloite ”PETOKSILLE ja EU:N VAROJEN väärinkäytölle LOPPU valvomalla paremmin päätöksiä, täytäntöönpanoa ja seuraamuksia” ei selvästi ylitä komission toimivaltaa tehdä ehdotus unionin säädökseksi perussopimusten soveltamiseksi, ja siksi se olisi rekisteröitävä. Ehdotetulle kansalaisaloitteelle olisi kerättävä tuenilmauksia sikäli kuin aloitteen tarkoituksena on, että komissio antaa perussopimusten soveltamiseksi ehdotuksia säädöksiksi, joilla parannetaan unionin taloudellisten etujen suojelua mutta ei tehdä eroa jäsenvaltioiden välillä pelkästään sen perusteella, osallistuvatko ne Euroopan syyttäjänviraston perustamista koskevaan tiiviimpään yhteistyöhön vai eivät,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Rekisteröidään ehdotettu kansalaisaloite ”PETOKSILLE ja EU:N VAROJEN väärinkäytölle LOPPU valvomalla paremmin päätöksiä, täytäntöönpanoa ja seuraamuksia”.
            
            
               2.   Sallitaan tuenilmausten kerääminen tälle kansalaisaloitteelle sikäli kuin aloitteen tarkoituksena on, että komissio antaa perussopimusten soveltamiseksi ehdotuksia säädöksiksi, joilla parannetaan unionin taloudellisten etujen suojelua mutta ei tehdä eroa jäsenvaltioiden välillä pelkästään sen perusteella, osallistuvatko ne Euroopan syyttäjänviraston perustamista koskevaan tiiviimpään yhteistyöhön vai eivät.
            
         
         
            2 artikla
            Tämä päätös tulee voimaan 27 päivänä syyskuuta 2018.
         
         
            3 artikla
            Tämä päätös on osoitettu ehdotetun kansalaisaloitteen ”PETOKSILLE ja EU:N VAROJEN väärinkäytölle LOPPU valvomalla paremmin päätöksiä, täytäntöönpanoa ja seuraamuksia” järjestäjille (kansalaistoimikunnan jäsenille), joita edustavat Zoltán KERESZTÉNY ja Balázs FEHÉR, jotka toimivat myös yhteyshenkilöinä.
         
         
            Tehty Brysselissä 19 päivänä syyskuuta 2018.
            
               
                  Komission puolesta
               
               Frans TIMMERMANS
               
                  Ensimmäinen varapuheenjohtaja
               
            
         
         
            (1)  EUVL L 65, 11.3.2011, s. 1.